Som regel gælder følgende: Træningen på en crosstrainer er yderst ledskånende, da leddene ikke skal afdæmpe stød og knæene og rygraden ikke bliver belastet mere end nødvendigt. Vær opmærksom på en stor og harmonisk bevægelsesradius, en biomekanisk optimeret konstruktion, justerbare trædeflader og en dyb/lav indstigning, hvis du lider af bevægelsesbegrænsninger. Med en wattstyret crosstrainer kan du nøjagtigt styre din træningshastighed. Herved bliver en bestem wattydelse prædefineret, som ikke vil overskrides under træningen. Således kan du tilpasse dine træninger endnu bedre til dine personlige behov eller begrænsninger. Har du cardiovaskulære begrænsninger, bør du vælge en crosstrainer med telemetrisk pulsmåling.
Vi anbefaler, at du i det hele taget får dig en snak med din læge før du starter med træningen. Lægen kan informere dig om, hvor store belastninger du kan tåle og om eventuelle risici til dit helbred.
En crosstrainer er også et fantastisk redskab til behandling og forebyggelse af rygsmerter eller andre gener der stammer fra lændehvirvelområdet. Desuden er en crosstrainer for gravide det optimale alternativ til løb. Særligt kvinder der er længere henne i graviditeten bør undgå unødvendige belastninger på leddene som opstår gennem løb. Gravide der prøver at cykle oplever ofte det problem, at de støder ind i maven med knæene. Disse ting opstår ikke på en crosstrainer. Der skal holdes øje med, at træningsmodstanden tilpasses til graviditeten, og at man rådgiver sig med egen læge både før man starter og i løbet af graviditeten mens man træner.